Notes and Queries

Notes and Queries er et britisk akademisk tidsskrift som publiserer artikler innenfor «engelsk språk og litteratur, leksikografi, historie og antikvarvitenskap». Dette står på innsiden av alle moderne utgaver av Notes and Queries. Tidsskriftet har en lang historie, og ble etablert i 1849 i London,Notes and Queries, Series 1, Volume 1, Nov 1849 - May 1850, via Internet Archive og blir i dag utgitt av Oxford University Press.

Tidsskriftet hadde opprinnelig undertittelen «et medium for inter-kommunikasjon for litterære menn, kunstnere, antikvarer, genealoger, etc». Det har i dag en annen undertittel: «For lesere og skribenter, samlere og bibliotekarer». Dets motto var tidligere «Når funnet, gjør et notat av det», et fast uttrykk hos en figur i romanen Dombey and Son av Charles Dickens.

I norsk vitenskapsindeks er tidsskriftet klassifisert som et «nivå 2»-tidsskrift (det høyere kvalitetsnivået) innen litteraturvitenskap.

Format
Notes and Queries ble første gang utgitt i 1849 som en ukentlig tidsskrift redigert av W. J. Thoms. Det ble grunnlagt som et akademisk korrespondansemagasin hvor forskere og interesserte amatører kunne utveksle kunnskap om litteratur og historie. Formatet besto av «Notes» (Notater, forskjelligartet funn fra korrespondenter og brevskrivere som de selv og redaksjonen betraktet som av interesse for leserne), og «Queries» (Spørsmål, og svar på forespørsler), noe som utgjorde det meste av utgivelsen. Magasinet kan minne om 1800-tallets versjon av en nyhetsgruppe (egentlig diskusjonsgruppe) på Internett med moderator.GENUKI Yorkshire Notes and Queries. 

Mange av oppslagene i magasinet i de første sytti årene var kun noen få avsnitt lange, og tidvis så korte som en setning eller to. Meget hyppige bidragsytere var presten Walter W. Skeat, en av de viktigste figurer innenfor engelsk etymologi, og Eliza Gutch, grunnlegger av Folklore Society, en engelsk folkeminneforening. Opprettelsen av en slik forening ble foreslått av Gutch gjennom en rekke spørsmål til publikasjonen. Gutch bidro til magasinet i over sytti år under pseudonymet «St Swithin». Simpson, Jacqueline (red.), Roud, Steve (red.) (2003): A Dictionary of English Folklore. Oxford University PressPeacock, Max (1997): The Peacock Lincolnshire word books, 1884-1920, Barton on Humber : Scunthorpe Museum Society. ISBN 0907098045. s. 8

I dag er magasinet produsert som en akademisk journal. Artiklene er typisk sett langt lengre enn de var i magasinets første år, skjønt de er langt kortere enn de som utgis i en typisk akademisk journal. I tillegg fyller «Notes» i dag langt mer enn «Queries», og bokanmeldelser har også blitt introdusert. Fokuset er i dag bortimot utelukkende på litteratur.

 Navnbror 
Det har vært tallrike regionale versjoner av Notes and Queries over hele Storbritannia, eksempelvis Somerset and Dorset Notes and Queries,Notes and Queries, fullstendig sett hos Internet Archive og tre inkarnasjoner av American Notes and Queries.American Notes and Queries, via Internet Archive

Notes and Queries har også gitt sitt navn til en rekke tilsvarende spaltister og utgivelser, eksempelvis er det et fast opplegg under den samme tittelen, «Notes & Queries» i avisen The Guardian.

 Referanser 

 Eksterne lenker 
 N&Q hos Oxford University Press, offisielt nettsted.
 Indeks online av Notes and Queries (November 1849 - juni 1922), kopier online hos Internet Archive, Projekt Gutenberg og Google Books. Fullstendig sett, uordnet. 
 Bodleian Internet Library of Early Journals  har en rekke skanninger av de tidligste numrene.
 Artikkel om N&Q fra Victoria Research Web

Kategori:Engelske tidsskrifter
Kategori:Tidsskrifter utgitt av Oxford University Press
Kategori:Nivå 2-tidsskrifter
Kategori:1849 i England
Kategori:Publikasjoner etablert i 1849